અગાઉ ‘જિન્સ’, ‘નાયક, ‘સિવાજી’ અને ‘રોબોટ’ જેવી ફિલ્મો બનાવી ચૂકેલા દક્ષિણના ધરખમ ફિલ્મમેકર શંકરની નવી ફિલ્મ ‘આઇ’નું ટ્રેલર લૉન્ચ થયું ત્યારે ફિલ્મરસિયાઓ માથું ખંજવાળવા માંડેલા કે આ ફિલ્મમાં એક્ઝૅક્ટ્લી છે શું? ડિરેક્ટર શંકર વિશાળ કૅન્વસ પર મોટી ફિલ્મો બનાવવા માટે જાણીતા છે. આ ફિલ્મ ‘આઇ’ તાજેતરનાં વર્ષોમાં આવેલી સૌથી મોંઘી ફિલ્મોમાંની એક છે. ત્રણ કલાક અને છ મિનિટ જેટલી ઍનાકોન્ડા છાપ લંબાઈ ધરાવતી આ ફિલ્મ વિશે પ્રશ્ન થાય કે તમિળમાંથી ડબ કરેલી ફિલ્મ આપણે શું કામ જોવી જોઈએ? વેલ, એનાં એક નહીં, ઘણાં કારણો છે. પણ પહેલાં ક્વિક સ્ટોરી.